A Bizottság határozata

(1993. február 2.)

a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról

(93/195/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/36/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 19. cikke ii. pontjára,

mivel a legutóbb a 93/100/EGK bizottsági határozattal [3] módosított 79/542/EGK tanácsi határozat [4] megállapította azon harmadik országok listáját, amelyekből a tagállamok a lófélék behozatalát engedélyezik;

mivel emellett figyelembe kell venni a fenti listán szereplő egyes harmadik országok regionalizációját a legutóbb a 92/161/EGK határozattal [5] módosított 92/160/EGK bizottsági határozat [6] alapján;

mivel a nemzeti állatorvosi hatóságok vállalták, hogy 24 órán belül távirat, telex vagy fax útján értesítik a Bizottságot és a tagállamokat a lófélék bármilyen, a Nemzetközi Állatjárványügyi Hivatal A és B listáján szereplő fertőző vagy ragályos betegségének előfordulásáról vagy az ilyen betegség elleni védőoltási program elfogadásáról vagy – megfelelő időtartamon belül – a lófélékre vonatkozó nemzeti behozatali szabályok bármilyen változásáról;

mivel a különböző kategóriájú lovak saját jellemzőkkel rendelkeznek, és a behozatalukat különböző okokból engedélyezik; mivel ennek következtében sajátos egészségügyi követelményeket kell megállapítani a lóverseny, lovassportrendezvény és kulturális események céljára szánt, törzskönyvezett lovak ideiglenes kivitel utáni újbóli beléptetésére;

mivel a lóversenypályákon és a lovassportrendezvények és kulturális események megrendezésére szolgáló helyeken egyenértékű egészségügyi körülményekre, valamint a lóféléknek az alacsonyabb egészségügyi minősítésű lóféléktől való elszigetelésére tekintettel indokolt egységes egészségügyi bizonyítvány kiállítása a lóverseny, lovassportrendezvény és kulturális események céljára szánt törzskönyvezett lovak harmadik országba való ideiglenes kivitele utáni újbóli beléptetésére;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/160/EGK határozat sérelme nélkül a tagállamok akkor engedélyezik a lóverseny, lovassportrendezvények és kulturális események céljára szánt törzskönyvezett lovak ideiglenes kivitele utáni újrabehozatalát, ha ezek a lovak:

- olyan harmadik országokból térnek vissza, amelyek szerepelnek a 79/542/EGK határozat melléklete I. és II. részének lófélékről szóló oszlopában, és ahova azokat akár közvetlenül, akár közvetve, az e határozat mellékletében szereplő ugyanazon csoportba tartozó más országokon keresztül ideiglenesen kiszállították,

- megfelelnek az e határozat II. mellékletében meghatározott egészségügyi bizonyítványmintában rögzített követelményeknek.

2. cikk

Ennek a határozatnak a tagállamok a címzettjei.

Kelt Brüsszelben, 1993. február 2-án.

a Bizottság részéről

René Steichen

a Bizottság tagja

[1] HL L 157., 1992.6.10., 28. o.

[2] HL L 224., 1990.8.18., 42. o.

[3] HL L 40., 1993.2.17., 23. o.

[4] HL L 146., 1979.6.14., 15. o.

[5] HL L 71., 1992.3.18., 29. o.

[6] HL L 71., 1992.3.18., 27. o.

--------------------------------------------------

I. MELLÉKLET

A csoport

Ausztria, Finnország, Grönland, Izland, Norvégia, Svájc, Svédország

B csoport

Ausztrália, Bulgária, Ciprus, Csehország, Észtország, Fehéroroszország, Horvátország, Lengyelország, Lettország, Litvánia, Macedónia volt Jugoszláv Köztársaság, Magyarország, Montenegró, Oroszország [1], Románia, Szerbia, Szlovákia, Szlovénia, Ukrajna, Új-Zéland

C csoport

Amerikai Egyesült Államok, Hongkong, Japán, Kanada

D csoport

Argentína, Barbados, Bermuda, Bolívia, Brazília [2], Chile, Costa Rica [3], Ecuador [4], Jamaica, Kolumbia [5], Kuba, Mexikó, Paraguay, Peru [6], Uruguay, Venezuela [7]

E csoport

Algéria, Bahrein, Egyesült Arab Emírségek, Egyiptom [8], Izrael, Jordánia, Kuvait, Líbia, Málta, Mauritius, Omán, Törökország [9], Tunézia

[1] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[2] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[3] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[4] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[5] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[6] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[7] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[8] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

[9] A legutóbbi módosítás szerint, a 92/160/EGK bizottsági határozatban rögzített, a 90/426/EGK tanácsi irányelv 13. cikkének (2) bekezdése szerinti területrész.

--------------------------------------------------

II. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------